Мара Белчева
В дълбокото око на Мусала…

chitanka.info

В дълбокото око на Мусала

поглеждат юлските зори. Прозирни

от върх скалата мраморни була

се диплят по вълните мирни.

Ни зной, ни вихър ледна глъбина

веч не вълнува. В рамка туркоази,

черней се мраморната тишина —

гледец в лазурени талази.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.